Twee Waters Gasteplaas | LekkeSlaap
Vanaf R18 900 per nag, vir 12 mense
Twee Waters Gasteplaas is in die Kwaggastreek, net buite Patensie geleë. Die gastehuis bied selfsorg-akkommodasie op 'n sitrusplaas. Patensie is in die Gamtoosvallei, langs die Baviaanskloof Natuurreservaat geleë. Dit is ongeveer 'n uur se ry vanaf Gqeberha (Port Elizabeth), 45 minute vanaf St Francisbaai en 30 minute vanaf Jeffreysbaai.
Die stylvolle gastehuis akkommodeer 8 gaste en bestaan uit 3 slaapkamers, 2 badkamers, 'n toegeruste kombuis, eetkamer, sitkamer en privaat stoep. Die hoofslaapkamer het 'n koninggrootte-bed of 2 enkelbeddens en 'n en suite-badkamer. Die tweede kamer het 2 enkelbeddens en die derde het 'n dubbelbed. Daar is ook 'n dubbelslaapbank in die sitkamer. Perkallinne en handdoeke word voorsien.
Die sitkamer beskik oor 'n TV met DStv en 'n binnenshuise vuurmaakplek. Die stoep het braaigeriewe. Skoonmaakdienste is beskikbaar teen addisionele koste. In die area is daar 'n piekniekplek en vele staproetes te kies en keur.